Sawa

Sawa (myös nimellä Forto) on koulutus-, sotilastukikohta- ja vankilataajama tai -kaupunki Eritrean Gash-Barkan alueen (Zoba Gash-Barka) länsiosassa. Forto (Sawa) on myös yksi Gash-Barkan alueen alialueista. Sawan taajama sijaitsee linnuntietä noin 215 kilometriä pääkaupunki Asmarasta länsiluoteeseen, ja noin 92 kilometriä aluekeskus Barentusta luoteeseen. Sudanin raja on lähimmillään noin 27 kilometriä Sawan taajamasta luoteeseen.

Kaikille opiskeluaan jatkaville pakollinen 12. kouluvuosi (tai osa kouluvuodesta) suoritetaan Sawassa. Esimerkiksi vuonna 2004 näitä ylioppilastutkintoa vastaaviin päättökokeisiin saakka opiskelevia, tyypillisesti 17–18 vuoden ikäisiä nuoria oli Sawassa noin 8 500 henkeä.  Monet nuoret värvätään asepalveluun suoraan Sawan koulutusleiriltä. Ne jotka eivät jatka opintojaan, usein joutuvat suorittamaan kansalaispalvelustaan (virallisesti 18 kuukauden kestoinen, käytännössä usein paljon pidempi) Sawaan täytettyään 18 vuotta. Olojen ja kohtelun ankaruuden johdosta monet ase- tai siviilikansallispalvelusta  suorittavista karkaavat Sawan koulutusleiriltä tai eivät palaa lomaltaan.

Lähteet

Aiheesta muualla 
 Life in Sawa - Eritrean Military and Education Camp by Eri TV (video, hallituksen valvoma tv-kanava) (youtube.com)
 Sawa 28th Round National Service Military Parade 2015  (video, Eri TV: hallituksen valvoma tv-kanava) (youtube.com)
 Eritrea: President Isaias’ motivation to the Youth Festival in Sawa (20.7.2014)  (geeskaafrika.com)
 Yishak Yared: Sawa: Center for nurturing mentally and physically fit youth  (eritrea-chat.com)

Eritrean kylät ja taajamat